Enklava
Enklava, odnosno eksklava (grč. en – u, unutra, lat. ex – van; clavis – ključ) u političkoj geografiji predstavlja neku teritoriju, oblast, regiju ili državu, koja je sa svih strana okružena nekom drugom teritorijom ili državom. Enklava je pojam u odnosu na onu teritoriju kojom je obuhvaćena. Eksklava je pojam u odnosu na onu teritoriju kojoj administrativno ili politički pripada (slike 1 i 2). Primjer enklave i eksklave jest selo Sastavci u općini Priboj. Sastavci administrativno pripadaju Bosni i Hercegovini, ali se nalaze unutar teritorije Srbije. Sastavci su enklava u Srbiji, ali eksklava Bosne i Hercegovine. Na svijetu postoje tri države koje su potpune enklave: Lesoto (okružen Južnoafričkom Republikom) Vatikan (okružen Italijom ili, preciznije, Rimom) San Marino (okružen Italijom) Mnoge druge države imaju pojedine eksklave u drugim državama: Kalinjingradska oblast, eksklava Rusije između Poljske i Litvanije Nahičevan, eksklava Azerbejdžana između Armenije, Irana i Turske.